Diari Oficial de la Generalitat Valenciana


Sumari del DOGV 7795, del 01-06-2016 (2016/3960)

RESOLUCIÓ de 27 de maig de 2016, del director general d'Assistència Sanitaria, per la qual es considera acabada l'adjudicació d'una beca per a la realització de pràctiques professionals en la Direcció General d'Assistència Sanitària, Servei de Gestió de les Drogodependències i altres Trastorns Addictius, convocada mitjançant l'Ordre 12/2014, de 5 de setembre, de la Conselleria de Sanitat, i prorrogada per Resolució de 7 d'agost de 2015, del director general d'Assistència Sanitària, després de la renúncia de la seua beneficiària, i s'adjudica a un altre beneficiari segons l'ordre establit en la borsa de reserva prioritzada constituïda mitjançant la Resolució de 20 de novembre de 2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7795

Data del DOGV
:   01-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3960


Data del document
:   27-05-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 27 de maig de 2016, del director general d'Assistència Sanitaria, per la qual es considera acabada l'adjudicació d'una beca per a la realització de pràctiques professionals en la Direcció General d'Assistència Sanitària, Servei de Gestió de les Drogodependències i altres Trastorns Addictius, convocada mitjançant l'Ordre 12/2014, de 5 de setembre, de la Conselleria de Sanitat, i prorrogada per Resolució de 7 d'agost de 2015, del director general d'Assistència Sanitària, després de la renúncia de la seua beneficiària, i s'adjudica a un altre beneficiari segons l'ordre establit en la borsa de reserva prioritzada constituïda mitjançant la Resolució de 20 de novembre de 2014. [2016/3960]  
Considerant. Que l'Ordre 12/2014, de 5 de setembre, de la Conselleria de Sanitat (DOCV 7361, 16.09.2014) aprova les bases reguladores i convoca tres beques per a la realització de pràctiques professionals en la Direcció General d'Assistència Sanitària, Servei de Gestió de les Drogodependències i altres Trastorns Addictius, a càrrec de l'aplicació pressupostària 75.90.57.5748.483.54.7 de la Direcció General d'Assistència Sanitària, línia de subvenció T7477000 dels Pressupostos de la Generalitat Valenciana per a l'exercici 2014.  
  
Considerant. Que mitjançant Resolució de 20 de novembre de 2014 (DOCV 7412, 27.11.2014), de la directora general d'Assistència Sanitària, es va adjudicar una beca a Alba María Mérida Pantoja. A la mateixa resolució, es va establir una borsa de reserva prioritzada en funció de la puntuació obtinguda.  
Considerant. Que per Resolució de 7 d'agost de 2015 del director general d'Assistència Sanitària (DOCV 7594, 17.08.2015), es va prorrogar la beca per a la realització de pràctiques professionals en el Servei de Gestió en Drogodependències i altres Trastorns Addictius.  
Vist l'escrit de renúncia de data 16 de maig de 2016 de la becària Alba María Mérida Pantoja, pel qual cessa amb data 31 de maig de 2016.  
Vist que després de comunicar a las tres primeres persones aspirants de la borsa de reserva prioritzada, la possibilitat de ser els adjudicataris de la beca, estos van remetre un escrit de renúncia.  
Vist el que preveu la base setze, apartat tercer, de l'Ordre 12/2014, de 5 de setembre, resolc:  
  
Primer  
Considerar acabada l'adjudicació de la beca per a la realització de pràctiques professionals en la Direcció General d'Assistència Sanitària, d'Alba María Mérida Pantoja, DNI 33247543K, amb data de 31 de maig de 2015.  
  
Segon  
Adjudicar la beca per a realització de pràctiques professionals en la Direcció General d'Assistència Sanitària, Servei de Gestió de les Drogodependències i altres Trastorns Addictius, que ha quedat vacant, a Sara Fuertes Chofre, DNI 72949898J, per al període comprés entre l'1 de juny de 2016 i el 30 de novembre de 2016, ambdós inclosos.  
  
D'acord amb el que establix la Resolució de 7 d'agost de 2015, la beca concedida és de 1.000 euros bruts mensuals, subjectes a les retencions que siguen procedents legalment i finançades a càrrec dels pressupostos generals per a l'any 2016, de l'aplicació pressupostària 19.77.92.3894.398.16.0 i la línia de subvenció T7477000. Esta beca no podrà prorrogar-se d'acord amb el que preveu la base tercera de l'ordre de convocatòria.  
  
Contra esta resolució, que posa fi a la via administrativa, es pot interposar un recurs contenciós administratiu en el termini de dos mesos comptador de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana; així mateix, pot interposar-se, de manera potestativa, un recurs de reposició davant de la consellera de Sanitat Universal i Salut Pública, en el termini d'un mes segons el que preveuen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, sense perjuí que puga presentar-se qualsevol altre recurs que es considere procedent.  
  
  
València, 27 de maig de 2016.- El director general d'Assistència Sanitària: Rafael Sotoca Covaleda.